CHO รับเงินเพิ่มทุนล็อตแรก 3.62 ลบ. หลังขาย PP ให้ Macquarie
CHO รับเงินเพิ่มทุนล็อตแรก 3.62 ลบ. หลังขาย PP ให้ Macquarie จำนวน 2 ล้านหุ้น ในราคาหุ้นละ 1.81 บาท
25 ม.ค. 2561

บริษัท ช ทวี จำกัด (มหาชน) หรือ CHO เปิดเผยว่า ตามที่บริษัทจัดสรรหุ้นเพิ่มทุนเสนอขายแก่ Macquarie Bank Limited จำนวนไม่เกิน 185 ล้านหุ้น พาร์หุ้นละ 0.25 บาท โดยการจองซื้อหุ้นมีระยะเวลาตั้งแต่วันที่ 22 ม.ค.61 จนกระทั่งครบกำหนดระยะเวลา 12 เดือนนับแต่วันที่ประชุมวิสามัญผู้ถือหุ้นครั้งที่ 1/2561 เมื่อวันที่ 9 ม.ค.61 นั้น
ล่าสุดวันนี้ (25 ม.ค. 61) บริษัทได้จัดสรรหุ้นเพิ่มทุน จำนวน 2 ล้านหุ้น ให้ Macquarie Bank Limited ที่ราคาหุ้นละ 1.8121 บาท คิดเป็นมูลค่ารวม 3.62 ล้านบาท ซึ่ง Macquarie Bank Limited ได้ชำระเงินค่าจองซื้อหุ้นแล้ว
ทั้งนี้ บริษัทจะนำเงินที่ได้จากการจัดสรรหุ้นสามัญเพิ่มทุนดังกล่าวไปใช้เป็นแหล่งเงินทุนเพิ่มสภาพคล่องในกิจการและรองรับการขยายธุรกิจหลักของบริษัท หรือใช้เป็นเงินทุนในการดำเนินงานโครงการที่บริษัทชนะการประมูลแล้ว รวมถึงที่อยู่ระหว่างการประมูลตามแผนธุรกิจ